แบงก์ธอส.ใจใหญ่ หั่นกำไรช่วยลูกค้า
ธอส.เดินหน้าตรึงดอกเบี้ยเงินกู้ช่วยลูกค้า แม้ว่า กนง.จะมีแนวโน้ม ปรับขึ้น
15 ธ.ค. 2561

ธอส.เดินหน้าตรึงดอกเบี้ยเงินกู้ช่วยลูกค้า แม้ว่า กนง.จะมีแนวโน้ม ปรับขึ้น
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ในปี 2562 ธนาคารจะตรึงอัตราดอกเบี้ยเงินกู้ในระดับต่ำต่อไป แม้ว่าคณะกรรมการนโยบายการเงิน (กนง.) จะปรับขึ้นอัตราดอกเบี้ย 2 ครั้ง จากปัจจุบันอยู่ที่ 1.50% ต่อปี ซึ่งหากมีการปรับขึ้นอัตราดอกเบี้ย 1 ครั้งไม่เกิน 0.25% ธอส.ก็จะปรับขึ้นดอกเบี้ยเงินกู้อีก 0.125% เพื่อไม่ให้กระทบกับค่าเงินงวดของลูกค้าต้องปรับขึ้น แต่ถ้ามีการปรับขึ้นดอกเบี้ยมากกว่า 0.25% ธอส.ก็ต้องพิจารณาอีกครั้ง
สำหรับปี 2562 คลังตั้งเป้าให้ธนาคารปล่อยสินเชื่อ 2.03 แสนล้านบาท ขยายตัวเพิ่มขึ้น 6% มั่นใจว่าทำได้เพราะในปีนี้ธนาคารปล่อยสินเชื่อได้ 2 แสนล้านบาท สูงที่สุดตั้งแต่ก่อตั้งธนาคารมาก
ทั้งนี้ ในวันที่ 23 ธ.ค. 2561 ธอส.จะเริ่มเปิดยื่นรับคำขอจองสินเชื่อโครงการบ้านล้านหลัง คาดว่ายอดจองสินเชื่อจะครบจำนวน 5 หมื่นยูนิตในเฟสแรก และ ธอส.จะเริ่มเรียกลูกค้ามายื่นเอกสารกู้ในวันที่ 2 ม.ค. 2562 โดยจะใช้เวลาพิจารณาสินเชื่อ 30 วัน และจะเปิดเรียกลูกค้าจะครบวงเงิน 5 ล้านบาท